Veritas klaar beoordeel | Netwerk24
Die beoordeling vir die jaarlikse Veritas-wynpryse is pas afgehandel. Die span hoogs ervare plaaslike beoordelaars was verlede week by die Nederburg Veilingsentrum in die Paarl om die beste wyne en brandewyne uit te soek wat met die gesogte Veritas-medaljes en die Vertex-prys vir die algehele topwyn sal spog. Die wyne en brandewyne is oor vyf dae tot Vrydag 16 Oktober geproe. Die Kaapse wynmeesters speel deurentyd 'n belangrike rol as onafhanklike beoordelaars by Veritas, met nie minder nie as 15 Kaapse wynmeesters wat oor die vyf dae van beoordeling deelneem. Op dag een was daar reeds 'n groot groep op verskillende panele. Op die foto staan van links Jeff Grier, Andy Roediger, Karin Visser, Colin Frith, Winnie Bowman, Anton Swarts, Lizette Tolken, Raymond Noppe en Bennie Howard.Foto: VERSKAF